cyanic-selkie/wikianc huggingface dataset:
ซัมเมอร์สแลม (2012)
ซัมเมอร์สแลม (2012) (SummerSlam (2012)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ มันนี่อินเดอะแบงค์ (2012) จัดเมื่อวันที่ 19 สิงหาคม ค.ศ. 2012 ณ สนาม สเตเปิลส์เซ็นเตอร์ ในเมือง ลอสแอนเจลิส, รัฐแคลิฟอร์เนีย สหรัฐ โดยแสดงนักมวยปล้ำจาก รอว์ และ สแมคดาวน์ โดยจัดเป็นครั้งที่ 25 ของศึกซัมเมอร์สแลม
เรื่องราวของ ทริปเปิล เอช และ บร็อก เลสเนอร์
ในศึกรอว์ (30 เมษายน 2012) จอห์น โลรีนายติส ได้เชิญให้ บร็อก เลสเนอร์ ออกมา แต่ไม่ทันไร ทริปเปิล เอช ก็ตามออกมา ทริปเปิล เอช บอกชั้นออกมาเพื่อจะทำในสิ่งที่ โลรีนายติส ไม่กล้าทำ เลสเนอร์ นายจะไม่ได้รับสัญญาฉบับใหม่ที่เรียกร้องเกินกว่าเหตุเครื่องบินที่รับนายมาจากบ้านจะไม่ส่งนายกลับยกเว้นนายจะจ่ายเงินเช่นเดียวกับรถลิมูซีนที่พานายมาสนามด้วยและรายการนี้ก็จะชื่อ มันเดย์ ไนท์ รอว์ ตลอดไปไม่มีใครใหญ่ไปกว่า WWE ชั้นต้องการให้นายอยู่ที่นี่คนดูก็ต้องการจะดูนายเจอกับ จอห์น ซีนา, ซีเอ็ม พังก์, แรนดี ออร์ตัน หรือ เชมัส แต่นายจะต้องอยู่ภายใต้สัญญาฉบับแรกที่เราตกลงกันเท่านั้นสัญญาใหม่ที่นายขอแก้ไขนั้นชั้นจะไม่เซ็นให้หรอกนะ ทริปเปิล เอช ฉีกสัญญาใหม่ของ เลสเนอร์ ทิ้งแล้วพูดต่อว่าถ้านายไม่พอใจล่ะก็จะยกเลิกสัญญาก็ได้แล้วก็จากไปพร้อมกับความพ่ายแพ้ที่มีต่อ จอห์น ซีนา ซึ่งนายคงจะไม่อยากให้เป็นแบบนั้นใช่มั้ย โลรีนายติส พยายามพูดช่วย เลสเนอร์ แต่ ทริปเปิล เอช สั่งให้ โลรีนายติส หุบปากซะแต่ โลรีนายติส ไม่หยุดพูด ทริปเปิล เอช เลยหันไปเอาเรื่อง โลรีนายติส เลยเปิดโอกาสให้ เลสเนอร์ อัด ทริปเปิล เอช จากด้านหลัง จากนั้นก็ลากไปอัดที่มุมเวที ทริปเปิล เอช พยายามต่อยสู้ แต่โดน เลสเนอร์ จับใส่ท่า คิมุระล็อก จนร้องลั่นด้วยความเจ็บปวดเพราะแขนหัก ร้อนถึงบรรดาสตาร์ฝ่ายธรรมะทั้ง เชมัส, บิ๊กโชว์, โคฟี คิงส์ตัน และ อาร์-ทรูธ ต้องรีบออกมาช่วย ทำให้ เลสเนอร์ รีบหนีลงเวทีไป ล่าสุด จากการกระทำของเลสเนอร์ ที่ใช้ท่า คิมุระล็อก ใส่แขนซ้ายของ ทริปเปิล เอช ในศึกรอว์ (30 เมษายน 2012) ที่ผ่านมา ทำให้ COO ของ WWE ได้รับบาดเจ็บและต้องเข้ารับการผ่าตัด โดยทีมแพทย์ของ WWE พบว่าแขนของ ทริปเปิล เอช หัก และยังมีอาการเส้นเอ็นฉีกขาดบริเวณข้อศอกด้วย จึงจำเป็นต้องแก้ไขด้วยการผ่าตัด
ในศึกรอว์ (14 พฤษภาคม 2012) ทริปเปิล เอช ออกมาที่เวทีบอกว่า เลสเนอร์มันทำตัวเหมือนเดิมตลอด เมื่อก่อนมันเป็นเด็กบ้านนอกตัวโตจากมินเนโซตา มันกลายเป็นสตาร์ดัง แต่พอเริ่มมีคนมาท้าชิงเข้าหน่อยมันก็หนีไป มันไป UFC แต่ก็ถูกเขาอัดเอา พอเห็นว่าหนทางไม่ได้ง่ายมันก็เลยหนีออกมาอีก มันกลับมา WWE เพราะเห็นว่า จอห์น ซีนา กระจอก และมันคิดว่ามันจะเอาชนะซีนาได้ แต่สุดท้ายมันก็แพ้ พอล เฮย์แมน ออกมา และเอาเอกสารคดีความมาให้ทริปเปิล เอช เพราะเลสเนอร์ ได้ยื่นฟ้องเรียกค่าเสียหายจากทริปเปิล เอช เป็นเงินหลายล้าน เพราะเดิมทีโลรีนายติส ได้เซ็นสัญญากับเลสเนอร์ไว้แล้ว แต่ทริปเปิล เอช ฉีกมันทิ้ง ทริปเปิล เอชโมโหและบีบคอเฮย์แมน แต่สุดท้ายก็ยอมปล่อย แล้วฝากให้เฮย์แมนไปบอกเลสเนอร์ ด้วยว่าเขาจะต้องได้รับสิ่งที่เขาสมควรจะได้ทริปเปิล เอช เดินจากไป แต่เฮย์แมน ประกาศว่าเมื่อกี้ทริปเปิล เอช ทำร้ายเขา ดังนั้นเขาจะฟ้องทริปเปิล เอช เป็นคดีที่สองด้วย เอาไว้เจอกันในศาลนะ
ในศึกรอว์ (6 สิงหาคม 2012) ชอว์น ไมเคิลส์ ออกมาทักทายแฟนๆ ที่บ้านเกิด (แซนแอนโทนีโอ) จากนั้นก็พูดถึงการปะทะกันของ ทริปเปิล เอช กับ บร็อก เลสเนอร์ ที่จะเจอกันในซัมเมอร์สแลม แต่ เลสเนอร์ ออกมาพร้อมกับ เฮย์แมน เพื่อมาเถียงกับ ชอว์น จากนั้น ทริปเปิล เอช ก็ตามออกมา ทำให้เลสเนอร์ ต้องหนีไป แต่ก่อนจาก เลสเนอร์ ได้บอกว่าเอาไว้เจอกันในซัมเมอร์สแลม ส่วนชอว์น เราจะได้เจอกันก่อนหน้านั้น ในศึกรอว์ (13 สิงหาคม 2012) เลสเนอร์ กับ เฮย์แมน ออกมาที่เวทีเพื่อมาเซ็นสัญญาปล้ำกับ ทริปเปิล เอช ในซัมเมอร์สแลม ชอว์น กับ ทริปเปิล เอช ก็ออกมาเซ็นสัญญา แล้ว เลสเนอร์ กับ เฮย์แมน ก็กลับไปหลังจากที่เซ็นกันเสร็จเรียบร้อย ชอว์น จะขับรถกลับบ้าน แต่โดนเฮย์แมน ขับรถมาขวางเอาไว้ แล้วเลสเนอร์ ก็มาลากชอว์น ลงจากรถแล้วก็อัดซะเละ เลสเนอร์ แบก ชอว์น กลับมาที่เวที แล้วก็จัดการด้วย F-5 ต่อด้วย คิมุระล็อก ทริปเปิล เอช วิ่งออกมาช่วย แต่ เฮย์แมน สั่งห้าม ทริปเปิล เอช เข้ามาใกล้ ไม่อย่างนั้น เลสเนอร์ จะหักแขนชอว์นซะ ทริปเปิล เอช ไม่กล้าเข้าไปใกล้ แต่เลสเนอร์ ก็หักแขน ชอว์น ไมเคิลส์ อยู่ดี ทริปเปิล เอช รีบวิ่งเข้าไปช่วย แต่เลสเนอร์ กับ เฮย์แมน ก็วิ่งหนีไปอย่างรวดเร็ว ชอว์นดิ้นอยู่บนเวที ทริปเปิล เอช พยายามเข้าไปขอโทษแต่ชอว์น ก็ไล่ ทริปเปิล เอช ให้ไปไกลๆ
เรื่องราวของการชิงแชมป์ WWE ระหว่าง ซีเอ็ม พังก์, จอห์น ซีนา และ บิ๊กโชว์
ในศึกรอว์ (16 กรกฎาคม 2012) หลังแมตช์ของ ซีเอ็ม พังก์ กับ บิ๊กโชว์ จอห์น ซีนา วิ่งออกมาพร้อมกับกระเป๋ามันนีอินเดอะแบงก์ และ บิ๊กโชว์ ก็ยุให้ ซีนา ใช้กระเป๋าเลยแต่ จอห์น ซีนา ไม่ยอมใช้ และบอกกับ ซีเอ็ม พังก์ ว่าจะขอท้าชิงแชมป์ WWE กับ ซีเอ็ม พังก์ ในศึกรอว์ ตอนที่ 1,000 (23 กรกฎาคม 2012) ในสภาพที่สมบูรณ์ทั้งคู่ แล้วทั้งสองคนก็ผลัดกันชูมือบนเวทีเป็นการปิดรายการ ในศึกรอว์ ตอนที่ 1,000 ในแมตช์การปล้ำชิงแชมป์ WWE ระหว่าง ซีนา กับ พังก์ ผลปรากฏว่า บิ๊กโชว์ ได้มาก่อกวนการปล้ำของซีนา ทำให้กรรมการปรับ ซีนา ชนะฟาวล์ หลังแมตช์ บิ๊กโชว์ กระทืบ ซีนา ไม่ยั้ง แต่พังก์ก็ยืนดูเฉยๆ ไม่ยอมช่วย เดอะ ร็อก ออกมาช่วยซีนา และจะใช้ People's Elbow ใส่ บิ๊กโชว์ แต่พังก์ขึ้นมาโคลทส์ไลน์ เล่นงานใส่ เดอะ ร็อก และจับใส่ GTS แล้วก็เดินจากไปท่ามกลางเสียงโห่ของคนดูและกลายเป็นฝ่ายอธรรม ในศึกรอว์ (30 กรกฎาคม 2012) ซีนา ได้เจอกับ บิ๊กโชว์ เพื่อหาผู้ท้าชิงแชมป์ WWE กับพังก์ โดยพังก์ มานั่งเป็นผู้บรรยายอยู่ข้างเวที ผลปรากฏว่า แมตช์จบลงโดยไม่มีผลการตัดสิน หลังแมตช์ พังก์เตะก้านคอ บิ๊กโชว์ แล้วก็เอาไมค์มาประกาศว่าไม่มีใครชนะแมตช์นี้เลย พวกมันเป็นพวกขี้แพ้ทั้งคู่ พังก์เดินกลับไป แต่ เอเจลี ผู้จัดการทั่วไปของรอว์ ออกมาประกาศให้ทั้ง ซีนา และ บิ๊กโชว์ ได้ชิงแชมป์ WWE ในรูปแบบการปล้ำสามเส้า
เรื่องราวของการชิงแชมป์โลกเฮฟวี่เวท ระหว่าง เชมัส และ อัลเบร์โต เดล รีโอ
ในศึกสแมคดาวน์ (27 กรกฎาคม 2012) อัลเบร์โต เดล รีโอ ได้เอาชนะ แดเนียล ไบรอัน, เรย์ มิสเตริโอ และ เคน ทำให้ เดล รีโอ ได้เป็นผู้ท้าชิงอันดับ 1 ในการชิงแชมป์โลกเฮฟวี่เวท กับ เชมัส ในศึก ซัมเมอร์สแลม (2012) ในศึกรอว์ (6 สิงหาคม 2012) เดล รีโอ จะต้องเจอกับ คริสเตียน สุดท้าย เดล รีโอ ก็เป็นฝ่ายเอาชนะ คริสเตียน มาได้สำเร็จ หลังแมตช์ เชมัส ได้มาขโมยรถเฟอร์รารีของเดล รีโอ ไปขับเล่น และเอารถกลับมาจอดในสภาพเละเทะไปทั้งคัน ในศึกสแมคดาวน์ (10 สิงหาคม 2012) บูเกอร์ ที ผู้จัดการทั่วไปของ สแมคดาวน์ ออกมาพูดถึงปัญหาที่เกิดขึ้นเมื่อสัปดาห์ก่อน ที่ เชมัส ขโมยรถของเดล รีโอ ไปขับจนเละเทะไปทั้งคัน จึงขอสั่งให้ เชมัส ออกมาขอโทษต่อแฟนๆ และขอโทษเดล รีโอ ด้วย เชมัส ก็ออกมาขอโทษต่อ บูเกอร์ ที ขอโทษแฟนๆ และขอโทษเดล รีโอ แต่เดล รีโอออกมาบอกว่าแค่นี้มันไม่จบหรอกนะ เพราะชั้นได้ไปแจ้งความไว้กับ สน.แซนแอนโทนีโอ เรียบร้อยแล้ว บูเกอร์ ที รีบบอกว่าถ้า เชมัส ถูกดำเนินคดี เขาก็จะขึ้นป้องกันแชมป์ในซัมเมอร์สแลม ไม่ได้ เชมัส รีบเสนอว่างั้นมาชิงแชมป์กันคืนนี้เลยเป็นไงล่ะ เดล รีโอ ก็ตอบตกลง คืนเดียวกัน เดล รีโอ ได้ชิงแชมป์โลกเฮฟวี่เวท เชมัส แต่ตำรวจออกมาจับ เชมัส ซะก่อน ความจริงแล้วเป็นตำรวจที่เดล รีโอ จ่ายเงินให้มาเล่นงาน เชมัส ทำให้ เชมัส ถูกรุมอัดซะน่วม เดล รีโอ จับ เชมัส ใส่ Cross ArmBreaker จนร้องลั่น
ในศึกสแมคดาวน์ (17 สิงหาคม 2012) เดล รีโอ กับ ริคาร์โด โรดรีเกซ ออกมาที่เวที เดล รีโอ บอกว่าชั้นต้องการแมตช์ชิงแชมป์ของชั้นคืน เชมัส มันขโมยรถชั้นไป มันไม่ใช่คุณสมบัติของแชมป์ มันไปขอร้องให้ผู้จัดการยกเลิกแมตช์ชิงแชมป์ บูเกอร์ ที ออกมา และบอกว่าชั้นไม่ยอมให้นายทำร้ายคนอื่นในรายการของชั้นหรอกนะ เดล รีโอ บอก ชั้นได้สิทธิ์ในการเป็นผู้ท้าชิงอันดับหนึ่งนะ ถ้าไม่ยอมให้ชั้นชิงแชมป์นายจะต้องเจอกับทนายของชั้น คริส เจอริโค ออกมาด่าว่า เดล รีโอ หนวกหู พูดมากเหมือนหมาชิวาว่า เดล รีโอ เลยด่า คริส เจอริโค เป็นภาษาสเปนว่าแกนั่นแหละเป็นหมา คริส เจอริโค ก็ด่ากลับเป็นภาษาสเปนเหมือนกัน บอกว่าฝีมือแกน่ะห่วยเหมือนขี้หมา เดล รีโอ บอก แกต้องการอะไรว่ามาเลยดีกว่า รู้หรอกว่าแกอยากจะแย่งแมตช์ชิงแชมป์ของชั้นไป บูเกอร์ ที เลยจัดให้ทั้งสองคนเจอกันเป็นคู่เอกคืนนี้ ผลสรุปคือ เดล รีโอ เป็นฝ่ายเอาชนะ คริส เจอริโค มาได้สำเร็จ หลังแมตช์ เดล รีโอ จับ เจอริโค มาใส่ Cross ArmBreaker โดยที่ ดอล์ฟ ซิกก์เลอร์ ขึ้นมาหัวเราะเยาะเย้ย เชมัส ออกมาช่วย เจอริโค ไล่ เดล รีโอ กับ ซิกก์เลอร์ ไป แล้ว บูเกอร์ ที ก็ออกมา บูเกอร์ ที ถามว่า เชมัส ออกมาทำไม เชมัส บอกว่าขอให้จัดแมตช์ชิงแชมป์กับเดล รีโอ อีกครั้งหนึ่งเถอะ และ บูเกอร์ ที ก็จัดให้
เรื่องราวของ คริส เจอริโค และ ดอล์ฟ ซิกก์เลอร์
ในศึกสแมคดาวน์ (27 กรกฎาคม 2012) เชมัส เจอกับ โคดี โรดส์ สุดท้าย เชมัส ก็เป็นฝ่ายเอาชนะมาได้สำเร็จ หลังแมตช์ ซิกก์เลอร์ ทำท่าจะใช้กระเป๋ามันนีอินเดอะแบงก์ สุดท้ายซิกก์เลอร์ก็เปลี่ยนใจและเดินกลับไป แต่ คริส เจอริโค ออกมาลากซิกก์เลอร์ เหวี่ยงขึ้นเวทีไปโดน เชมัส ใส่ Brogue kick เข้าไป ซิกก์เลอร์ยังฟื้นขึ้นมาอีก เลยโดน Codebreaker แถมเข้าไปอีกที
ในศึกสแมคดาวน์ (17 สิงหาคม 2012) เจอริโค จะต้องเจอกับ อัลเบร์โต เดล รีโอ โดยก่อนเริ่มปล้ำ ซิกก์เลอร์ เอากระเป๋ามันนีอินเดอะแบงก์ มาฟาดใส่หัว เจอริโค จากนั้น ซิกก์เลอร์ ก็เอารถชั้นวางของมาชนซ้ำอีกจน เจอริโค บาดเจ็บที่ท้อง แต่ เจอริโค ก็ยังออกมาปล้ำได้แบบฝืนๆ แล้วก็โดนเดล รีโอจ้องเล่นงานซ้ำๆ เจอริโค ยังอุตส่าห์หาโอกาสใช้ Walls of Jericho ได้ แต่ เดล รีโอ ก็ถีบ เจอริโค จนหลุด แล้ว ซิกก์เลอร์ ยังมาดึงเชือกให้ เจอริโค ตกเวทีไปอีก ซิกก์เลอร์ จับ เจอริโค เหวี่ยงกลับขึ้นเวทีไปให้เดล รีโอ ใช้ท่า Enzuigiri (กระโดดเตะ) จับกดเอาชนะไป หลังแมตช์ เดล รีโอ จับ เจอริโค มาใส่ Cross ArmBreaker โดยที่ ซิกก์เลอร์ ขึ้นมาหัวเราะเยาะเย้ย แต่ เชมัส ออกมาช่วยไล่ เดล รีโอ กับ ซิกก์เลอร์ ไป
ทักษิณาวรรต
ทักษิณาวรรต หมายถึงการเวียนขวา, วนรอบไปทางขวา, หรือเดินเลี้ยวขวาไปรอบๆสิ่งๆหนึ่ง กล่าวคือ เป็นการเดินวนไปข้างหน้าในขณะที่แขนขวาหรือร่างกายทางด้านขวาหันเข้าหาจุดศูนย์กลางหรือแกนกลาง จึงเท่ากับเป็นการเวียนตามเข็มนาฬิกา (clockwise) อีกนัยหนึ่งคือ เป็นการเดินเลี้ยวขวาไปตลอดเวลาอย่างเข็มนาฬิกา
คำ "ทักษิณาวรรต" เป็นคำผสมระหว่างคำว่าทักษิณที่หมายความถึงทิศใต้, โดยอ้างถึงการเคลื่อนที่ของดาวในซีกฟ้าใต้ ที่เคลื่อนที่ตามเข็มนาฬิกาเมื่อมองจากผู้สังเกตการณ์บนโลก, รวมกับคำว่าอาวรรต ที่มีความหมายถึงการเวียนเป็นวงกลม เป็นคำว่า "ทักษิณาวรรต", ทักขิณาวัฏ ก็ว่า ใช้ร่วมกับคำกิริยาและการกระทำ ความหมายตามพจนานุกรม ฉบับราชบัณฑิตยสถาน หมายถึง การเวียนขวา เวียนไปทางขวา
คำทักษิณาวรรต ตรงข้ามกับคำว่า อุตราวรรตหรืออุตราวัฏ คือการเดินเวียนซ้าย, วนเลี้ยวซ้ายไปตลอด, เดินทวนเข็มนาฬิกา (counterclockwise)
คำ "ทักษิณาวรรต" นี้ มักใช้บ่อยในขนบธรรมเนียมประเพณีและคติความเชื่อของผู้ที่นับถือศาสนาพราหมณ์และศาสนาพุทธว่า การเดินทักษิณาวรรต หรือเวียนขวา 3 รอบสิ่งของหรือบุคคลใดก็ตามแต่ ถือเป็นบุญบารมีและสิ่งมงคลชีวิตเป็นอย่างมาก การเวียนขวา 3 รอบตามคติความเชื่อนั้น ชาวอินเดียในสมัยโบราณเชื่อกันว่า ถ้าหากเดินเวียนขวารอบสิ่งของครบทั้ง 3 รอบ จะเท่ากับเดินเวียนรอบพระรัตนตรัยทั้ง 3 คือพระพุทธ พระธรรมและพระสงฆ์ แต่ถ้าหากเดินเวียนรอบบุคคล นอกจากผู้เวียนจะได้รับบุญบารมีและสิ่งมงคลแก่ชีวิตแล้ว ตัวผู้ถูกเวียนก็จะได้ร่วมรับบุญและความเป็นสิริมงคลจากการเดินเวียนขวาเช่นกัน
เมืองละมาม
ละมาม เป็นอำเภอ (เมือง) ของแขวงเซกองในทิศตะวันออกเฉียงใต้ของประเทศลาว
Ascidicolidae
Ascidicolidae เป็นสกุลของ Copepod ที่อยู่ในวงศ์ Cyclopoida.
สปีชีส์ในสกุล ได้แก่:
แลมบ์ดา
แลมบ์ดา (lambda) หรือ ลัมดา (λάμδα, ตัวใหญ่ Λ, ตัวเล็ก λ) เป็นอักษรกรีกตัวที่ 11 และมีค่าของเลขกรีกเท่ากับ 30
λ ในสมการต่างๆ -ฟิสิกส์ แทนความยาวคลื่น
กถาวัตถุ
กถาวัตถุ เป็นคัมภีร์หนึ่งในพระอภิธรรมปิฎก เป็นคัมภีร์ที่ 5 ของอภิธรรม 7 คัมภีร์ เป็นคำแถลงวินิจฉัยทัศนะต่างๆ ที่ขัดแย้งกันระหว่างนิกายทั้งหลาย สมัยสังคายนาครั้งที่สาม กถาวัตถุได้รับขนานนามจากเหล่านักปรัชญาว่าเป็นไข่มุขแห่งปรัชญาตะวันออก เพราะในกถาวัตถุแบ่งเป็น 2 ส่วน คือกถาวัตถุบริสุทธิ์ (ของพระพุทธเจ้า) และที่เติมมาในภายหลังเมื่อครั้งสังคยนาครั้งที่สาม
พระกถาวัตถุคาถา
ปุคคะโล อุปะลัพภะติ สัจฉิกัตถะปะระมัตเถนาติ อามันตา, โย สัจฉิกัตโถ ปะระมัตโถ ตะโต โส ปุคคะโล อุปะลัพภะติ สัจฉิกัตถะปะระมัตเถนาติ, นะ เหวัง วัตตัพเพ, อาชานาหิ นิคคะหัง หัญจิ ปุคคะโล อุปะลัพภะติ สัจฉิกัตถะปะระมัตเถนะ เตนะ วะตะ เร วัตตัพเพ โย สัจฉิกัตโถ ปะระมัตโถ ตะโต โส ปุคคะโล อุปะลัพภะติ สัจฉิกัตถะปะระมัตเถนาติ, มิจฉา.
(แปล)
(ถาม) ค้นหาบุคคลไม่ได้โดยปรมัตถ์ คือ ความหมายที่แท้จริงหรือ (ตอบ) ใช่... ค้นหาบุคคลไม่ได้โดยปรมัตถ์ คือ โดยความหมายที่แท้จริง (ถาม) ปรมัตถ์ คือ ความหมายอันแท้จริงอันใดมีอยู่ ค้นหาบุคคลนั้นไม่ได้โดยปรมัตถ์ คือโดยความหมายอันแท้จริงอันนั้นหรือ (ตอบ) ท่านไม่ควรกล่าวอย่างนี้ ท่านจงรู้นิคคะหะเถิด ว่าท่านค้นหาบุคคลไม่ได้โดยปรมัตถ์ คือ โดยความหมายอันแท้จริงแล้ว ท่านก็ควรกล่าวด้วยเหตุนั้นว่า ปรมัตถ์คือความหมายอันแท้จริงอันใดมีอยู่ เราค้นหาบุคคลนั้นไม่ได้โดยปรมัตถ์ คือโดยความหมายอันแท้จริงนั้น คำตอบของท่านที่ว่า ปรมัตถ์คือความหมายอันแท้จริงอันใดมีอยู่ เราค้นหาบุคคลนั้นไม่ได้โดยปรมัตถ์คือ โดยความหมายอันแท้จริงนั้นจึงผิด.
ประธานเจ้าหน้าที่การตลาด
ประธานเจ้าหน้าที่การตลาด (Chief marketing officer; ตัวย่อ: CMO) หรือ ผู้บริหารฝ่ายการตลาด (Global marketing officer หรือ marketing director) เป็นตำแหน่งผู้บริหารในหน่วยงานที่รับผิดชอบเรื่องกิจกรรมทางการตลาดขององค์กร ตำแหน่งนี้เป็นตำแหน่งสูงสุดในการบริหารตราสินค้า การสื่อสารการตลาด (เช่น การโฆษณา การส่งเสริมและการประชาสัมพันธ์) การวิจัยทางการตลาด การจัดการขาย การพัฒนาผลิตภัณฑ์ การบริหารช่องทางการจัดจำหน่าย ราคา และงานบริการลูกค้า
ผู้บริหารฝ่ายการตลาดเป็นตำแหน่งที่โดยทั่วไปแล้วจะรายงานให้กับกรรมการผู้จัดการ สำหรับรองประธานกรรมการอาวุโส รองประธานกรรมการ ผู้บริหาร และผู้จัดการตลาดอาวุโส ที่ดูแลยุทธศาสตร์การตลาด อาจรายงานโดยตรงกับผู้บริหารฝ่ายการตลาด
เจ้าจอมปุก ในรัชกาลที่ 5
เจ้าจอมปุก ในรัชกาลที่ 5 บาทบริจาริกา ใน พระบาทสมเด็จพระจุลจอมเกล้าเจ้าอยู่หัว เป็นธิดาของ เจ้าพระยาศรีพิพัฒน์ (แพ บุนนาค) หัวหน้าคณะราชทูตที่อัญเชิญพระราชสาส์นไปเจริญทางพระราชไมตรีกับ จักรวรรดิฝรั่งเศสที่ 2 ในรัชสมัย พระบาทสมเด็จพระจอมเกล้าเจ้าอยู่หัว และมารดาชื่อ เอี่ยม เป็นหลานปู่ของ สมเด็จเจ้าพระยาบรมมหาพิไชยญาติ (ทัต บุนนาค) หรือ สมเด็จเจ้าพระยาองค์น้อย และเป็นพี่สาวของ หม่อมแดง ปราโมช ณ อยุธยา ซึ่งเป็นหม่อมใน พระวรวงศ์เธอ พระองค์เจ้าคำรบ จึงมีศักดิ์เป็นป้าของ หม่อมราชวงศ์เสนีย์ ปราโมช และ หม่อมราชวงศ์คึกฤทธิ์ ปราโมช อดีตนายกรัฐมนตรี
หม่อมราชวงศ์คึกฤทธิ์ ปราโมช ได้เล่าถึง เจ้าจอมปุก ที่ท่านเรียกว่า คุณป้าปุก ไว้ในหนังสือ โครงกระดูกในตู้ ว่า เจ้าจอมปุกได้กราบทูล พระบาทสมเด็จพระจุลจอมเกล้าเจ้าอยู่หัว ว่า กำลังตั้งครรภ์พระองค์เจ้า สมเด็จพระพุทธเจ้าหลวงจึงพระราชทานเงินจำนวน 100 ชั่งแก่เจ้าจอมปุกและเมื่อถึงกำหนดประสูติกาลพระองค์เจ้าปรากฏว่าเจ้าจอมปุกมิได้ตั้งครรภ์พระองค์เจ้า สมเด็จพระพุทธเจ้าหลวงแทนที่จะทรงพิโรธแต่ทรงกลับมองเป็นเรื่องตลกขำขันด้วยความที่ เจ้าจอมปุก เป็นคนมีเพื่อนมากและเป็นคนอารมณ์ดี แต่พระองค์ได้ปรับเปลี่ยนกฎการพระราชทานเงินจำนวนดังกล่าวเสียใหม่ว่า ถ้าเจ้าจอมหรือเจ้าจอมมารดาคนใดตั้งครรภ์พระองค์เจ้าให้มีประสูติกาลพระองค์เจ้าเสียก่อนจึงจะพระราชทานเงินจำนวน 100 ชั่ง
หลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมปุกได้ออกมาใช้ชีวิตอยู่นอกพระบรมมหาราชวังจนกระทั่งถึงแก่อนิจกรรมเมื่อประมาณปี พ.ศ. 2518
ทวีธาภิเศก
ทวีธาภิเศก อาจหมายถึง
​
Arietellidae
Arietellidae เป็นสกุลของ Copepod ที่อยู่ในวงศ์ Calanoida.
สปีชีส์ในสกุล ได้แก่:
ปีศาจกระดูกขาว
ปีศาจกระดูกขาว (White Bone Spirit) เป็นตัวละครในนวนิยายจีนเรื่อง ไซอิ๋ว (西遊) เป็นปีศาจหญิงซึ่งสามารถแปลงร่างได้ แต่ร่างแท้จริงนั้นเป็นโครงกระดูก
ตามเนื้อเรื่อง ปีศาจกระดูกขาวอยากกินเนื้อพระถังซัมจั๋ง (唐三藏) จึงแปลงเป็นหญิงสาวชาวบ้านมาถวายผลไม้พิษ แต่ซึงหงอคง (孫悟空) ศิษย์พระถังซัมจั๋ง จับพิรุธได้ จึงเอาไม้พลองยู่อี่กิมซือเป๊ง (如意金箍棒; "ไม้พลองทองสมใจนึก") ตี นางดำดินหนีไปได้ แต่ทุกคนเข้าใจว่า ซึงหงอคงฆ่านาง และไม่เชื่อคำอธิบายของเขาว่า นางเป็นปีศาจจำแลงมา
นางกลับมาอีกครั้ง คราวนี้แปลงเป็นหญิงชรามาโป้ปดว่า กำลังตามหาบุตรสาว ซึงหงอคงจับพิรุธได้อีก ก็เอาไม้พลองตีอีก แต่คนอื่น ๆ โกรธที่ซึงหงอคงฆ่าคนซ้ำแล้วซ้ำเล่า
นางปีศาจกลับมาเป็นครั้งที่สาม แปลงเป็นชายชราทำทีมาถามไถ่ว่า เห็นภริยาและบุตรสาวของตนหรือไม่ ซึงหงอคงเห็นว่า เป็นปีศาจตนเดิม จึงเอาไม้พลองตีตายคามือ ศพปีศาจคืนร่างเดิม คือ โครงกระดูก กลุ่มพระถังซังจั๋งรู้สึกผิดที่ซึงหงอคงฆ่าคนถึงสามคน ซึงหงอคงชี้ให้ดูว่า เป็นปีศาจแปลงมา ตนเอาไม้พลองตีตายแล้วจึงคืนร่างเดิม พระถังซัมจั๋งพิจารณาแล้วก็เห็นด้วย แต่ตือโป๊ยก่าย (猪八戒) ศิษย์อีกตนของพระถังซัมจั๋ง กล่าวว่า ซึงหงอคงใช้คาถาเสกศพเป็นโครงกระดูกเพื่อไม่ให้ถูกพระอาจารย์ลงโทษมากกว่า พระถังซัมจั๋งโกรธ ด่าทอและตัดขาดกับซึงหงอคง ซึงหงอคงเจ็บช้ำน้ำใจจึงกลับไปยังที่อยู่เดิม คือ ฮวยก๊วยซัว (花果山; "ภูเขามาลาผล")
เมื่อซึงหงอคงไปแล้ว ปีศาจอีกตน คือ ปีศาจเสื้อเหลือง (黃袍怪) ก็เข้าจับพระถังซัมจั๋ง ศิษย์ที่เหลือของพระถังซัมจั๋ง คือ ตือโป๊ยก่าย กับซัวเจ๋ง (沙僧) สู้ไม่ได้ ตือโป๊ยก่ายจึงบากหน้าไปขอโทษซึงหงอคงและตามกลับมาช่วยพระถังซัมจั๋งเป็นผลสำเร็จ
หลวงอังคณานุรักษ์ (สมถวิล เทพาคำ)
หลวงอังคณานุรักษ์ (สมถวิล เทพาคำ) (21 มีนาคม พ.ศ. 2444 - 14 เมษายน พ.ศ. 2512) เป็นอดีตรัฐมนตรี ในรัฐบาลของนายควง อภัยวงศ์ 2 สมัย อดีตข้าหลวงเมืองมหาสารคาม อดีตสมาชิกสภาผู้แทนราษฎรจังหวัดมหาสารคาม สมาชิกสภาผู้แทนราษฎรจังหวัดอ่างทอง และสมาชิกสภาผู้แทนราษฎรจังหวัดพระนคร สังกัดพรรคประชาธิปัตย์
ประวัติ
หลวงอังคณานุรักษ์ เป็นข้าราชการในสังกัดกระทรวงมหาดไทย เคยดำรงตำแหน่งข้าหลวง (ผู้ว่าราชการจังหวัด) เมืองมหาสารคาม อ่างทอง และภูเก็ต เมื่อครั้งดำรงตำแหน่งข้าหลวงเมืองมหาสารคาม ได้มีดำริให้ก่อตั้งโรงเรียนประถมอาชีพการช่างปั้น อำเภอเมืองมหาสารคาม รับนักเรียนที่จบประถมศึกษาปีที่ 4 เข้าเรียนหลักสูตร 2 ปี และดำริให้มีการขุดคลองเพื่อแก้ปัญหาขาดแคลนน้ำในเมืองมหาสารคาม จึงตั้งชื่อคลองว่า "คลองสมถวิล"
งานการเมือง
หลวงอังคณานุรักษ์ ได้เข้าสู่งานการเมืองโดยการลงสมัครและได้รับเลือกตั้งเป็นสมาชิกสภาผู้แทนราษฎรจังหวัดมหาสารคาม ในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 เป็นสมาชิกวุฒิสภา (ในสัดส่วนของ ส.ส.) และได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลของนายควง อภัยวงศ์ ครั้งแรกในคณะรัฐมนตรีไทย คณะที่ 14 เมื่อปี พ.ศ. 2489 และครั้งที่สอง ในคณะรัฐมนตรีไทย คณะที่ 19 เมื่อปี พ.ศ. 2490
ต่อมาลงสมัครรับเลือกตั้งและได้รับเลือกเป็นสมาชิกสภาผู้แทนราษฎรจังหวัดอ่างทอง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ซึ่งในการดำรงตำแหน่งวาระนี้ หลวงอังคณานุรักษ์ ได้มีส่วนร่วมในการเสนอร่างพระราชบัญญัติจัดตั้งคณะรัฐศาสตร์ขึ้นใหม่ที่จุฬาลงกรณ์มหาวิทยาลัย จากนั้นในเดือนเมษายนของปีเดียวกัน ได้มีการรัฐประหารในประเทศไทย พ.ศ. 2491 และมีการแต่งตั้งสภาร่างรัฐธรรมนูญ พ.ศ. 2491 ซึ่งหลวงอังคณานุรักษ์ ได้รับแต่งตั้งเป็นสภาร่างรัฐธรรมนูญในครั้งนั้นด้วย
ต่อมาย้ายมาลงสมัครรับเลือกตั้งและได้รับเลือกเป็นสมาชิกสภาผู้แทนราษฎรจังหวัดพระนคร ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 สังกัดพรรคประชาธิปัตย์
เมอร์ปาตี นูซันตารา เที่ยวบินที่ 8968
เมอร์ปาตี นูซันตารา เที่ยวบินที่ 8968 เป็นเที่ยวบินภายในประเทศ ทำการบินจากโซรง นิวกินีตะวันตก ไปยังเมืองไกมานา นิวกินีตะวันตก ประเทศอินโดนีเซีย เมื่อวันที่ 7 พฤษภาคม พ.ศ. 2554 เมอร์ปาตี นูซันตารา เที่ยวบินที่ 8968 ประสบอุบัติเหตุตกบริเวณชายฝั่งอ่าวไกมานา ระหว่างที่เครื่องกำลังทำการบินลดระดับสู่สนามบินไกมานาท่ามกลางฝนที่ตกลงมาอย่างหนัก ผู้โดยสารทั้งหมดบนเครื่อง 25 คน แบ่งเป็นผู้โดยสาร 21 คน และ ลูกเรือ 4 คน เสียชีวิตทั้งหมด
เครื่องบิน
แบบของเครื่องบินคือ Xian MA-60 ทะเบียน PK-MZK ให้บริการครั้งแรก ตุลาคม 2553 รวมทั้งหมด 615 ชั่วโมงก่อนเกิดอุบัติเหตุ
การไว้อาลัย
ประธานาธิบดีซูซีโล บัมบัง ยูโดโยโน ของอินโดนีเซีย ได้ขอให้ที่ประชุมสุดยอดผู้นำอาเซียนร่วมกันสงบนิ่ง 1 นาทีเพื่อไว้อาลัยให้กับผู้เสียชีวิตก่อนร่วมรับประทานอาหารค่ำโดยอภิสิทธิ์ เวชชาชีวะนายกรัฐมนตรี เป็นตัวแทนฝ่ายประเทศไทย
Argestidae
Argestidae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
รายชื่อปลัดกระทรวงศึกษาธิการของไทย
ปลัดกระทรวงศึกษาธิการ เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงศึกษาธิการ
ปลัดกระทรวงคนหนึ่งมีอำนาจหน้าที่ ดังนี้
เยื่ออะแร็กนอยด์
เยื่อหุ้มสมองชั้นกลาง หรือ เยื่ออะแร็กนอยด์ (Arachnoid mater) เป็นหนึ่งในชั้นของเยื่อหุ้มสมองและไขสันหลัง อยู่ระหว่างชั้นเยื่อดูรา (dura mater) ที่อยู่ด้านบนและเยื่อเพีย (pia mater) ที่อยู่ด้านล่างลึกลงไป โดยมีช่องว่างระหว่างเยื่อเพียและเยื่ออะแร็กนอยด์เรียกว่า ช่องว่างใต้เยื่ออะแร็กนอยด์ (subarachnoid space)
เยื่ออะแร็กนอยด์มีลักษณะบาง คล้ายกับใยแมงมุม ยึดติดกับด้านในของเยื่อดูรา หุ้มรอบสมองและไขสันหลังแต่ไม่ได้แนบไปกับร่องหรือรอยพับของสมอง ข้างใต้เยื่อนี้ลงไปจะมีน้ำหล่อสมองไขสันหลัง (cerebrospinal fluid) อยู่ภายในช่องว่างใต้เยื่อหุ้มสมองชั้นกลาง (subarachnoid space) ซึ่งเต็มไปด้วยเส้นใยละเอียดของเยื่ออะแร็กนอยด์ยื่นลงไปยึดกับเยื่อเพีย
ส่วนของเยื่ออะแร็กนอยด์ที่คลุมรอบสมองและไขสันหลังเรียกอย่างเฉพาะเจาะจงว่า arachnoidea encephali และ arachnoidea spinalis ตามลำดับ
ในบางครั้งเราอาจเรียกเยื่ออะแร็กนอยด์และเยื่อเพียรวมเป็นโครงสร้างเดียวกัน เรียกว่า "เลปโตเมนิงซ์" (leptomeninges; มาจากรากศัพท์ภาษากรีก Lepto- แปลว่า บาง) และเรียกชั้นเยื่อดูราว่า "แพคีเมนิงซ์" (pachymeninx)
ภาวะผู้นำเชิงกลยุทธ์
ภาวะผู้นำเชิงกลยุทธ์ คือความสามารถในการมีอิทธิพลต่อผู้อื่นในการตัดสินใจโดยสมัครใจเพื่อเพิ่มโอกาสในการประสบความสำเร็จในระยะยาวขององค์กร โดยยังคงรักษาความมั่นคงทางการเงินในระยะยาว แนวทางการเป็นผู้นำที่แตกต่างกันมีผลต่อวิสัยทัศน์และทิศทางการเติบโตและความสำเร็จที่อาจเกิดขึ้นขององค์กร เพื่อให้การจัดการเปลี่ยนแปลงได้สำเร็จ ผู้บริหารทั้งหมดจำเป็นต้องมีทักษะและเครื่องมือในการกำหนดกลยุทธ์และการดำเนินงาน การบริหารการเปลี่ยนแปลงและความคลุมเครือต้องใช้ผู้นำทางยุทธศาสตร์ ที่ไม่เพียงแต่ให้ความล่วงรู้ของทิศทาง แต่ยังสามารถสร้างความเป็นเจ้าของ และการจัดตำแหน่งภายในกลุ่มงานของตนเพื่อดำเนินการเปลี่ยนแปลง
เซลล์ขยันพันธุ์เดือด
เป็นซีรีส์มังงะญี่ปุ่น แต่งเรื่องและวาดภาพโดยอากาเนะ ชิมิซุ เป็นมังงะที่นำเซลล์ในร่างกายมนุษย์มาแสดงในรูปลักษณ์ของคน (มานุษยรูปนิยม) โดยสองตัวละครหลักคือเม็ดเลือดแดงและเม็ดเลือดขาว ตีพิมพ์ในนิตยสารโชเน็งซิริอุสรายเดือน นิตยสารมังงะแนวโชเน็งของสำนักพิมพ์โคดันชะ ตั้งแต่เดือนมกราคม พ.ศ. 2558 ถึงมกราคม พ.ศ. 2564 ซีรีส์มังงะภาคแยก เซลล์ขยันพันธุ์เดือด BLACK ตีพิมพ์ตั้งแต่ปี พ.ศ. 2561 ถึง พ.ศ. 2564 ซีรีส์มังงะเซลล์ขยันพันธุ์เดือดและเซลล์ขยันพันธุ์เดือด BLACK มีลิขสิทธิ์ในประเทศไทยโดยสำนักพิมพ์รักพิมพ์
สถานีรถไฟโอเตมาจิ
สถานีรถไฟโอเตมาจิ เป็นสถานีรถไฟใต้ดินในเขตชิโยดะ กรุงโตเกียว มีรถไฟใต้ดินถึง 5 เส้นทางให้บริการที่สถานีแห่งนี้ ทั้งของโตเกียวเมโทรและรถไฟใต้ดินโทเอ ทำให้สถานึรถไฟแห่งนี้เป็นสถานีรถไฟใต้ดินที่ใหญ่ที่สุดในประเทศญี่ปุ่น
เซลล์ขยันพันธุ์เดือด
ซีรีส์มังงะได้รับการดัดแปลงเป็นซีรีส์อนิเมะโทรทัศน์ผลิตโดยสตูดิโอเดวิดโปรดักชัน ออกอากาศทั้งหมด 2 ฤดูกาล 21 ตอน ตั้งแต่เดือนกรกฎาคม พ.ศ. 2561 ถึงกุมภาพันธ์ พ.ศ. 2564 อนิเมะรูปแบบฉายในโรงภาพยนตร์เข้าฉายในเดือนกันยายน พ.ศ. 2563
เนื้อเรื่อง
เรื่องราวเกิดภายในร่างกายมนุษย์ ที่เซลล์ (ที่แสดงในรูปลักษณ์ของคน) หลายล้านล้านเซลล์ต่างหน้าที่ของตนเพื่อทำให้ร่างกายมีสุขภาพที่ดี ซีรีส์เรื่องนี้เน้นไปที่สองเซลล์ตัวละครหลัก คือเม็ดเลือดแดงมือใหม่รหัส AE3803 ที่มักจะหลงทางระหว่างส่งของ กับเม็ดเลือดขาวรหัส U-1146 ผู้ต่อสู้กับเชื้อโรคที่รุกรานเข้ามาในร่างกาย
ปลาตะเพียนลายหมากรุก
ปลาตะเพียนลายหมากรุก (Checker barb, Checkered barb, Checkerboard barb; ) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
ถูกบรรยายทางวิทยาศาสตร์ครั้งแรกเมื่อปี ค.ศ. 1853 โดยเก็บตัวอย่างต้นแบบแรกได้จากทะเลสาบมานินเจา บนเกาะสุมาตรา ของอินโดนีเซีย จัดเป็นปลาเพียงชนิดเดียวในสกุล Oliotius ซึ่งเป็นสกุลที่ตั้งขึ้นมาเมื่อปี ค.ศ. 2013 แทนที่สกุลเดิม คือ Puntius (ในบางข้อมูล ปลาตะเพียนลายหมากรุก จะใช้ชื่อสกุลว่า Barbus โดยใช้ชื่อวิทยาศาสตร์ว่า Barbus oligolepis ซึ่งแท้จริงแล้วเป็นปลาคนละชนิดกัน ในชนิดนี้เป็นปลาที่มีถิ่นกำเนิดในตุรกี )
นิยมเลี้ยงเป็นปลาสวยงาม เช่นเดียวกับปลาชนิดอื่น ๆ ที่มีลักษณะใกล้เคียงกัน ปัจจุบันได้มีการนำเข้าและถูกปล่อยแพร่พันธุ์ในแหล่งน้ำธรรมชาติในหลายประเทศของอเมริกากลางและอเมริกาใต้ เช่น โคลอมเบีย เหมือนเช่นปลาชนิดอื่นที่มีลักษณะใกล้เคียงกัน
อำเภอมหาชนะชัย
มหาชนะชัย เป็นอำเภอหนึ่งในจังหวัดยโสธร
ที่ตั้งและอาณาเขต
อำเภอมหาชนะชัยตั้งอยู่ทางทิศตะวันออกเฉียงใต้ของจังหวัด อยู่ห่างจากตัวจังหวัดประมาณ 41 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ต่อมาวันแรม 11 ค่ำ เดือน 12 ปีกุน เบญจศก จ.ศ. 1225 (ตรงกับ พ.ศ. 2406) พระบาทสมเด็จพระจอมเกล้าเจ้าอยู่หัวโปรดเกล้าฯ ให้จัดตั้ง เมืองมหาชนะชัย ขึ้นที่บ้านเวินชัย และได้ทรงแต่งตั้งท้าวปุตะคำพูนเป็นเจ้าเมืองมหาชนะชัย และพระราชทานนามท้าวคำพูนว่า "พระเรืองไชยชำนะ" และแต่งตั้งท้าวโพธิราช (ผา) เป็นอุปฮาด ท้าววรกิตติกา (ไชย) เป็นราชวงศ์ และท้าวอุเทน (หอย) เป็นราชบุตร
พระเรืองไชยชำนะได้ปกครองเมืองที่บ้านเวินชัยประมาณเดือนเศษก็พบว่า บริเวณดังกล่าวมีสภาพภูมิประเทศคับแคบ ขยายตัวเมืองได้ยาก ประกอบกับเป็นคุ้งน้ำเซาะดินพังอยู่เสมอ ดังนั้นจึงได้ย้ายเมืองใหม่มาตั้งที่บ้านฟ้าหยาดในปัจจุบัน
พระเรืองไชยชำนะปกครองเมืองมหาชนะชัยจนถึงแก่กรรม พระสิทธิจางวางได้เป็นเจ้าเมืองสืบต่อมาอีก 15 ปี ก็ถึงแก่กรรมอีก ทางราชการจึงได้ยุบเมืองมหาชนะชัยเป็น อำเภอมหาชนะชัย ขึ้นตรงต่อเมืองอุบลราชธานี พร้อมกับแต่งตั้งท้าวสุริยนต์ บุตรพระสิทธิจางวาง เป็นนายอำเภอมหาชนะชัยคนแรก (สันนิษฐานว่าเป็นคนเดียวกับหลวงวัฒนวงศ์โทนุบล)
เนื่องจากอำเภอมหาชนะชัยตั้งอยู่บ้านฟ้าหยาด ตำบลฟ้าหยาด กระทรวงมหาดไทยจึงได้เปลี่ยนชื่ออำเภอมหาชนะชัยเป็น อำเภอฟ้าหยาด ตามประกาศกระทรวงมหาดไทยลงวันที่ 24 เมษายน พ.ศ. 2460 จนกระทั่งถึงวันที่ 17 เมษายน พ.ศ. 2482 กระทรวงมหาดไทยจึงได้เปลี่ยนชื่อจากอำเภอฟ้าหยาดเป็น "อำเภอมหาชนะชัย" อีกครั้งหนึ่ง ต่อมาเมื่อวันที่ 1 กรกฎาคม 2482 กระทรวงมหาดไทยได้โอนตำบลธาตุน้อย อำเภอมหาชนะชัย (ยกเว้นหมู่ที่ 2,3,11และ 12 ในขณะนั้น) ไปขึ้นกับอำเภอเขื่องใน จังหวัดอุบลราชธานี ส่วนหมู่ที่ 2,3,11และ 12 ในขณะนั้น ของตำบลธาตุน้อย ให้โอนไปขึ้นกับตำบลฟ้าห่วน อำเภอมหาชนะชัย จังหวัดอุบลราชธานี
เมื่อวันที่ 1 มีนาคม พ.ศ. 2515 อำเภอมหาชนะชัยจึงได้ย้ายไปขึ้นกับจังหวัดยโสธรจนถึงปัจจุบัน ต่อมาเมื่อวันที่ 2 มิถุนายน พ.ศ. 2518 กระทรวงมหาดไทยเห็นว่าท้องที่อำเภอมหาชนะชัย จังหวัดยโสธร มีพื้นที่กว้างขวางประกอบกับพลเมืองมีจำนวนมาก จึงได้แบ่งท้องที่ตำบลฟ้าห่วน ตำบลกุดน้ำใส และตำบลน้ำอ้อม ออกไปจัดตั้งกิ่งอำเภอค้อวัง
การปกครองส่วนภูมิภาค
อำเภอมหาชนะชัยแบ่งพื้นที่การปกครองออกเป็น 10 ตำบล 103 หมู่บ้าน ได้แก่
การปกครองส่วนท้องถิ่น
ท้องที่อำเภอมหาชนะชัยประกอบด้วยองค์กรปกครองส่วนท้องถิ่น 11 แห่ง ได้แก่
รถยนต์
อำเภอมหาชนะชัย มีทางหลวงแผ่นดิน 3 เส้นทาง ดังนี้
สถานศึกษา
โรงเรียนประถมศึกษาในตัวอำเภอ
โรงเรียนมัธยมศึกษาในตัวอำเภอ
โรงเรียนมัธยมศึกษานอกตัวอำเภอ
วิทยาลัย
เทศกาลและงานประเพณี
เนื้อความในพระไตรปิฎกส่วนที่ว่าด้วยพระสุตตันตปิฎก บทปรินิพพานสูตร กล่าวคือ ดอกมณฑารพ ซึ่งเป็นดอกไม้บนสวรรค์ชั้นดาวดึงส์ มีความสวยงามและมีกลิ่นหอมเป็นพิเศษ เมื่อถึงกาลเวลาที่ดอกมณฑารพจะบาน และร่วงหล่นก็ด้วยเหตุการณ์สำคัญๆ คือ พระสัมมาสัมพุทธเจ้าทรงประสูติ ตรัสรู้ ปรินิพพาน จารุรงคสันนิบาต และทรงแสดงธรรมจักรกัปวัตนสูตร ดอกมณฑารพจึงได้ร่วงหล่นลงมายังโลกมนุษย์ ครั้งเมื่อพระสัมมาสัมพุทธเจ้าทรงเสด็จดับขันปรินิพพาน ดอกมณฑารพนี้ก็ได้ร่วงหล่นลงมาทั้งก้านและกิ่ง เปรียบเสมือนความเสียอกเสียใจพิไรรำพันต่อการเสด็จดับขันปรินิพพานของพระสัมมาสัมพุทธเจ้า เหล่าพระภิกษุผู้ได้ชื่อว่าอรหันตขีนาสพและหมู่เหล่าข้าราชการบริพารประชาชนทั้งหลายได้พากันมาถวายสักการะพระบรมศพของสมเด็จพระสัมมาสัมพุทธเจ้า เพื่อเป็นการรำลึกถึงพระปัญญาธิคุณ พระกรุณาธิคุณ และพระบริสุทธิคุณ ขององค์สมเด็จพระสัมมาสัมพุทธเจ้า จึงได้พากันนำเอาข้าวตอกมาสักการบูชา เพราะถือว่าข้าว เป็นสิ่งที่มีคุณค่าและเป็นของสูงที่มนุษย์จะขาดไม่ได้และต่อมามีการนำมา ประดิษฐ์ตกแต่งเป็นมาลัยที่สวยงาม เป็นที่มาของ “มาลัยข้าวตอก” ประเพณีหนึ่งเดียวในโลก ที่อำเภอมหาชนะชัย จังหวัดยโสธร จัดขึ้นในเขตเทศบาลตำบลฟ้าหยาด
รัฐบาลเสียงข้างมาก
รัฐบาลเสียงข้างมาก (majority government) เป็นรัฐบาลที่จัดตั้งขึ้นจากพรรคการเมืองฝ่ายรัฐบาลจำนวน 1 พรรคหรือมากกว่านั้นขึ้นไป โดยครองที่นั่งในสภานิติบัญญัติเป็นส่วนมาก ตรงกันข้ามกับรัฐบาลเสียงข้างน้อย ที่พรรคการเมืองที่มีขนาดใหญ่ที่สุด ไม่ได้ที่นั่งในสภาสภานิติบัญญัติถึงกึ่งหนึ่ง รัฐบาลเสียงข้างมากถือเป็นผู้กำหนดดุลแห่งอำนาจ
ปกติแล้วรัฐบาลเสียงข้างมากจะมั่นใจได้ว่า กฎหมายของตนจะผ่านสภา และถ้าจะมีก็มีน้อยมากที่จะต้องกลัวการพ่ายแพ้ในสภา สภาวะนี้เรียกว่า เสียงข้างมากที่ใช้การได้ (working majority) ในทางตรงกันข้าม รัฐบาลเสียงข้างน้อยจะต้องต่อรองกับพรรคอื่น ๆ เป็นระยะ ๆ เพื่อให้กฎหมายของตนนั้นผ่านไปได้และเพื่อเลี่ยงการพ่ายแพ้ในการอภิปรายไม่ไว้วางใจ รัฐบาลเสียงข้างมากพรรคเดียวนั้นมักจะเกิดขึ้นหลังจากการหาเสียงเลือกตั้งที่โดดเด่น
ศัพท์ "รัฐบาลเสียงข้างมาก" อาจได้รับการนำมาใช้เมื่อเกิดเสียงข้างมากสัมบูรณ์ (absolute majority) ซึ่งมาจากการตั้งพรรคร่วมรัฐบาลที่มั่นคงจากพรรคตั้งแต่สองพรรคขึ้นไป เช่น แนวร่วมการเลือกตั้งในออสเตรเลีย ที่พรรคเสรีนิยมแห่งออสเตรเลียและพรรคชาติออสเตรเลียเข้าร่วมเป็นพันธมิตรเป็นเวลาหลายทศวรรษแล้ว โดยพันธมิตรเป็นพรรคเดียวที่ได้ที่นั่งในสภาผู้แทนราษฎรสูงกว่า 90 จาก 151 ที่นั่ง (เกิดขึ้น 3 ครั้งคือ ในปี 1975, 1996 และ 2013) รัฐบาลเสียงข้างมากที่ใหญ่ที่สุดในออสเตรเลียคือในปี 1996 เมื่อพันธมิตร (นำโดยจอห์น โฮเวิร์ด) ชนะ 94 ที่นั่งในชัยชนะอย่างถล่มทลาย
อีกตัวอย่างหนึ่งคือ การตั้งพรรคร่วมรัฐบาลในปี 2010–2015 ในสหราชอาณาจักร ประกอบด้วยพรรคอนุรักษนิยมและพรรคเสรีประชาธิปไตย โดยพรรคอนุรักษนิยมได้จำนวนที่นั่งมากกว่าพรรคอื่น ๆ ในการเลือกตั้งปี 2010 แต่ไปนานก็ขาดการเป็นเสียงข้างมากสัมบูรณ์ อย่างไรก็ตาม ด้วยการรวมตัวกับพรรคเสรีประชาธิปไตย ทำให้เกิดเสียงข้างมากที่แข็งแรงขึ้นในสภาสามัญชน นี่เป็นการตั้งพรรคร่วมรัฐบาลที่แท้จริงครั้งแรกในสหราชอาณาจักรนับตั้งแต่สงครามโลกครั้งที่สอง
โซล ลิเนอัส อาเอเรอัส เที่ยวบินที่ 5428
โซล ลิเนีย เที่ยวบินที่ 5428 เป็นเที่ยวบินโดยสารภายในประเทศอาร์เจนตินา จากเมืองโคโดบาไปยังโคโมโดโวริวาดาเวีย ผ่านเมนโดซาและเนวเกน เครื่องบินโดยสารเป็นแบบ Saab 340 ซึ่งสร้างขึ้นในปี พ.ศ. 2528 ทะเบียน LV-CEJ ซึ่งประสบอุบัติเหตุตกเมื่อวันที่ 18 พฤษภาคม พ.ศ. 2554 ในพาตาโกเนีย ผู้โดยสารบนเครื่อง 22 คน ซึ่งในจำนวนนี้มีผู้โดยสาร 19 คน เสียชีวิตทั้งหมด
Ancorabolidae
Ancorabolidae เป็นสกุลของ Copepod ที่อยู่ในวงศ์ Harpacticoida.
สปีชีส์ในสกุล ได้แก่:
Real-Time Specification for Java
Real-Time Specification for Java (RTSJ) เป็นสเปคซิฟิเคชันที่สร้างขึ้นเพื่อให้ภาษาJavaสามารถนำไปใช้ในการเขียนโปรแกรมประเภทเรียลไทม์. RTSJ เป็นสเปคซิฟิเคชั่นที่ใช้ขยายประกอบกับสเปคซิฟิเคชั่นของภาษาJava (Java Language Specification) และสเปคซิฟิเคชั่นของJVM (Java Virtual Machine). RTSJกำหนดเซตของโปรแกรมมิ่งอินเตอร์เฟซสำหรับการเขียนเรียลไทม์โปรแกรม ได้แก่การสร้าง, การเอ๊กส์คิวท์, และการจัดการเรียลไทม์เทร็ด (real-time thread คือเทร็ดที่มีเงื่อนไขความถูกต้องขึ้นกับข้อจำกัดทางเวลา เช่น เส้นตาย เป็นต้น)
RTSJ เวอร์ชัน 1.0 เริ่มต้นจาก JSR-1 (Java Specification Request) ของ JCP (Java Community Process) และได้รับการรับรองจาก JCP ในเดือนมกราคม พ.ศ. 2545 (ค.ศ. 2002). RTSJ 1.1 กำลังอยู่ระหว่างการพัฒนาภายใต้ JSR-282 (ณ เดือนพฤศจิกายน พ.ศ. 2549).
อิมพลีเมนเทชั่น
ณ เดือนพฤศจิกายน พ.ศ. 2549 อิมพลีเมนเทชั่นของ RTSJ ได้แก่
กระดอม
ลักษณะ
ส่วนต่าง ๆ ของต้นกระดอมมีลักษณะดังต่อไปนี้
สรรพคุณทางยา
กระดอมเป็นพืชสมุนไพร ตำรายาไทยใช้น้ำต้ม เมล็ด รับประทานเป็นยาลดไข้ แก้พิษสำแลง เป็นยาถอนพิษจากการกินผลไม้ที่เป็นพิษบางชนิด ขับน้ำลาย ช่วยย่อยอาหาร ขับน้ำดี บำรุงธาตุ ผล บำรุงน้ำดี ผลอ่อน รสขม บำรุงน้ำดี แก้ดีแห้ง ดีฝ่อ คลั่งเพ้อ เจริญอาหาร แก้สะอึก ดับพิษโลหิต บำรุงมดลูก แก้ไข้ รักษามดลูกหลังการแท้ง หรือการคลอดบุตร แก้มดลูกอักเสบ ถอนพิษผิดสำแดง ต้มน้ำดื่ม บำรุงโลหิต ทั้งห้าส่วน บำรุงธาตุ เจริญอาหาร ถอนพิษผิดสำแดง รักษามดลูกหลังจากการคลอดบุตร เจริญอาหาร บำรุงน้ำดี บำรุงน้ำนม แก้ไข้ แก้ไข้จับสั่น ดับพิษร้อน เป็นส่วนประกอบของตำรับยาหอมนวโกฐ ยาหอมอินทจักร์ และตำรับยาแก้ไข้จันทน์ลีลา
องค์การบริหารปลาและสัตว์ป่าแห่งสหรัฐ
องค์การบริหารปลาและสัตว์ป่าแห่งสหรัฐ (United States Fish and Wildlife Service; อักษรย่อ: USFWS หรือ FWS) เป็นหน่วยงานของรัฐบาลกลางสหรัฐภายในกระทรวงมหาดไทยสหรัฐ ที่อุทิศให้กับการจัดการปลา, สัตว์ป่า และแหล่งที่อยู่ตามธรรมชาติ ซึ่งภารกิจของหน่วยงานคือ "การทำงานร่วมกับผู้อื่นในการอนุรักษ์, ปกป้อง รวมถึงเพิ่มปลา, สัตว์ป่า, พืช และแหล่งที่อยู่ของพวกมัน เพื่อประโยชน์ของชาวอเมริกันอย่างต่อเนื่อง"
ความรับผิดชอบขององค์การบริหารปลาและสัตว์ป่าแห่งสหรัฐ คือการบังคับใช้กฎหมายสัตว์ป่าของรัฐบาลกลาง; การอนุรักษ์สปีชีส์ใกล้สูญพันธุ์; การจัดการนกอพยพ; ฟื้นฟูการประมงที่สำคัญของประเทศ; การอนุรักษ์และฟื้นฟูแหล่งที่อยู่ของสัตว์ป่า เช่น พื้นที่ชุ่มน้ำ; ช่วยเหลือรัฐบาลต่างประเทศในความพยายามอนุรักษ์ระหว่างประเทศ; รวมถึงแบ่งเงินให้แก่หน่วยงานประมงและสัตว์ป่าของรัฐของสหรัฐ ผ่านโครงการฟื้นฟูสัตว์ป่าและปลาการกีฬา ทั้งนี้ แหล่งที่อยู่อาศัยของปลาและสัตว์ป่าส่วนใหญ่อยู่บนที่ดินของรัฐหรือเอกชนที่ไม่ได้ควบคุมโดยรัฐบาลสหรัฐ ดังนั้น องค์การบริหารปลาและสัตว์ป่าแห่งสหรัฐจึงทำงานอย่างใกล้ชิดกับกลุ่มเอกชน เช่น พาร์ตเนอส์อินไฟลต์ และสภาหุ้นส่วนตกปลาการกีฬาและการแล่นเรือ เพื่อส่งเสริมการอนุรักษ์แหล่งที่อยู่และการฟื้นฟูโดยสมัครใจ
ตำแหน่งผู้อำนวยการของหน่วยงานว่างอยู่ในขณะนี้ หลังจากที่ออเรเลีย สกิปวิธ ซึ่งเป็นอดีตผู้อำนวยการของหน่วยงานได้ออกจากตำแหน่งเมื่อวันที่ 19 มกราคม ค.ศ. 2021  ประธานาธิบดี โจ ไบเดิน ได้แต่งตั้งมาร์ธา วิลเลียมส์ อดีตผู้อำนวยการกรมปลา, สัตว์ป่า และอุทยานรัฐมอนแทนา เป็นรองผู้อำนวยการองค์การบริหารปลาและสัตว์ป่า
องค์การบริหารปลาและสัตว์ป่าแห่งสหรัฐมีพนักงานประมาณ 8,000 คน และจัดเป็นสำนักงานบริหารกลางในฟอลส์เชิร์ช รัฐเวอร์จิเนีย, สำนักงานประจำภูมิภาคแปดแห่ง ตลอดจนสำนักงานภาคสนามเกือบ 700 แห่งที่กระจายอยู่ทั่วสหรัฐ
ยูฟ่าแชมเปียนส์ลีก ฤดูกาล 2017–18 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2017–18 เริ่มแข่งขันในวันที่ 13 กุมภาพันธ์ พ.ศ. 2560 (ค.ศ. 2017) จนถึงวันที่ 26 พฤษภาคม พ.ศ. 2560 (ค.ศ. 2017) ซึ่งเป็นรอบชิงชนะเลิศ โดยแข่งขันกันที่ สนามโอลิมปิสกี เนชันแนล สปอร์ตส์ คอมเพล็กซ์ ใน เคียฟ, ประเทศยูเครน, เพื่อที่จะตัดสินหาแชมเปียนส์ของ ยูฟ่าแชมเปียนส์ลีก ฤดูกาล 2017–18. ทั้งหมด 16 ทีมที่เข้าร่วมการแข่งขันในรอบแพ้คัดออก.
จนกระทั่งถึงวันที่ 24 มีนาคม พ.ศ. 2560 (ค.ศ. 2017) (รอบ 16 ทีมสุดท้าย) เป็น CET (UTC+1), หลังจากนั้น (รอบ 8 ทีมสุดท้ายและนอกจากนี้) เวลาจะเป็น CEST (UTC+2).
กำหนดการ
กำหนดการแข่งขันของรอบแพ้คัดออกเป็นไปตามดังต่อไปนี้ (การจับสลากทั้งหมดจะจัดขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์).
สายการแข่งขัน
<section begin=สายการแข่งขัน /><section end=สายการแข่งขัน />
รอบ 16 ทีมสุดท้าย
รอบ 16 ทีมสุดท้าย นัดแรก จะลงทำการแข่งขันระหว่างวันที่ 13, 14, 20 และ 21 กุมภาพันธ์ พ.ศ. 2561 (ค.ศ. 2018), และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 6, 7, 13 และ 14 มีนาคม พ.ศ. 2561 (ค.ศ. 2018).
สรุปผลการแข่งขัน
<section begin=R16 />
นัด
รวมผลสองนัด ยูเวนตุส ชนะ 4–3.
รวมผลสองนัด แมนเชสเตอร์ซิตี ชนะ 5–2.
รวมผลสองนัด ลิเวอร์พูล ชนะ 5–0.
รวมผลสองนัด เซบิยา ชนะ 2–1.
''รวมผลสองนัด เสมอ 2–2. โรมา ชนะด้วยกฏประตูทีมเยือน.''
รวมผลสองนัด บาร์เซโลนา ชนะ 4–1.
รวมผลสองนัด บาเยิร์นมิวนิก ชนะ 8–1.
รอบ 8 ทีมสุดท้าย
การจับสลากประกบคู่รอบ 8 ทีมสุดท้ายมีขึ้นในวันที่ 16 มีนาคม พ.ศ. 2561 (ค.ศ. 2018), 12:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
สรุปผลการแข่งขัน
<section begin=QF />
นัด
''รวมผลสองนัด เสมอ 4–4. โรมา ชนะด้วยกฏประตูทีมเยือน.''
รวมผลสองนัด บาเยิร์นมิวนิก ชนะ 2–1.
รวมผลสองนัด เรอัลมาดริด ชนะ 4–3.
รวมผลสองนัด ลิเวอร์พูล ชนะ 5–1.
รอบรองชนะเลิศ
เป็นครั้งแรกนับตั้งแต่ ยูฟ่าแชมเปียนส์ลีก ฤดูกาล 2009–10, ทั้งหมดสี่ทีมที่รอบนี้เป็นตัวแทนของสมาคมในแต่ละชาติต่างๆ.
สรุปผลการแข่งขัน
<section begin=SF /> รอบรองชนะเลิศ นัดแรก จะลงทำการแข่งขันระหว่างวันที่ 24 และ 25 เมษายน พ.ศ. 2561 (ค.ศ. 2018), และรอบรองชนะเลิศ นัดที่ 2 จะลงทำการแข่งขันระหว่างวันที่ 1 และ 2 พฤษภาคม พ.ศ. 2561 (ค.ศ. 2018).
นัด
รวมผลสองนัด ลิเวอร์พูล ชนะ 7–6.
รอบชิงชนะเลิศ
<section begin=Final />
รอบชิงชนะเลิศจะลงเล่นที่ สนามโอลิมปิสกี เนชันแนล สปอร์ตส์ คอมเพล็กซ์ ในกรุง เคียฟ เมื่อวันที่ 26 พฤษภาคม พ.ศ. 2561 (ค.ศ. 2018). ทีม "เจ้าบ้าน" (สำหรับวัตถุประสงค์ในการจัดการ) จะถูกกำหนดขึ้นโดยการจับสลากเกิดขึ้นหลังจากเสร็จสิ้นการจับสลากรอบรองชนะเลิศ. <section end=Final />
สโมสรฟุตบอลแกรนด์ อันดามัน ระนอง ยูไนเต็ด
ประวัติสโมสร
"ฉลามอันดามัน" ระนอง เอฟซี เริ่มเดินเครื่องเมื่อวันที่ 22 ธันวาคม 2552 หลังจากที่ได้มีการประชุมร่วมกันของทุกฝ่ายภายในจังหวัด และตัดสินใจว่าจะต้องส่งทีมเข้าร่วมแข่งขันฟุตบอลลีกภูมิภาค หลังจากซีซั่นก่อนมีปัจจัยหลายอย่างทำให้ทีมพลาดการร่วมฟาดแข้ง โดยเฉพาะเรื่องของงบประมาณ แต่มาฤดูกาลนี้ทุกอย่างได้คลี่คลายลงไป ทางองค์การบริหารส่วนจังหวัด และสมาคมกีฬาจังหวัดระนอง เข้ามาให้การสนับสนุน ทำให้ทุกอย่างสามารถขับเคลื่อนเดินไปข้างหน้าได้สะดวก ชื่อของ "ฉลามอันดามัน" ระนอง เอฟซี จึงติดทำเนียบทีมน้องใหม่ของโซนกลุ่มภาคใต้ในฟุตบอลลีกภูมิภาคดิวิชั่น 2 ทันที
ปลาตะเพียนลายมาเลย์
ปลาตะเพียนลายมาเลย์ ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)
สโมสรฟุตบอลแกรนด์ อันดามัน ระนอง ยูไนเต็ด
ประวัติสโมสร
ทั้งนี้การเข้ามาช่วยเหลือสนับสนุนทีมของ นายนภา นทีทอง นายกองค์การบริหารส่วนจังหวัดระนอง ได้มีการจัดสรรเทงบมาให้กว่า 1.8 ล้านบาท และ นายคมกฤต ฉัตรมาลีรัตน์ นายกสมาคมกีฬาจังหวัดระนองอีก 1 ล้านบาท ทำให้ทีม "ฉลามอันดามัน" ระนอง เอฟซี มีงบเพียงพอที่จะชิมลางลีกภูมิภาคปี 2010 ได้อย่างไม่มีปัญหา
ปลาตะเพียนลายมาเลย์
จัดเป็นปลาเพียงชนิดเดียวเท่านั้นที่อยู่ในสกุล Striuntius โดยเป็นสกุลใหม่ที่ตั้งขึ้นมาเมื่อปี ค.ศ. 2013 แทนที่สกุลเดิม คือ Puntius โดยคำว่า Striuntius มาจากภาษาละตินคำว่า "striatus" หมายถึง "ลาย" หรือ "ริ้ว" และคำว่า Puntius ซึ่งเป็นชื่อสกุลเดิม
สโมสรฟุตบอลแกรนด์ อันดามัน ระนอง ยูไนเต็ด
ประวัติสโมสร
ในฤดูกาล 2563 สโมสรได้เลื่อนชั้นขึ้นมาแข่งขันในไทยลีก 2 หลังจากอาร์มี่ ยูไนเต็ดถอนตัว
ผู้ฝึกสอน
รายชื่อผู้ฝึกสอน (2561 – ปัจจุบัน)
ปลาตะเพียนลายมาเลย์
มีลักษณะทั่วไปคล้ายกับปลาตะเพียนลาย (Desmopuntius johorensis) ซึ่งเดิมเคยอยู่ร่วมสกุลเดียวกันมา แต่ม่ความแตกต่างกันคือ ปลาตะเพียนลายมาเลย์จะไม่มีหนวดที่มุมปาก (แต่ก็พบมีบางตัวที่มี แต่ก็เป็นหนวดคู่หลังที่มีความยาวสั้นมาก) ขอบท้ายของริมฝีปากจะไม่ม้วนเข้า นอกจากนี้แล้วตามลำตัวมีลายตามยาว 4-6 แถบ โดยลายดังกล่าวจะพบได้ทุกช่วงวัย ไม่เหมือนกับปลาตะเพียนลายจะมีลายตามยาวเมื่อเป็นปลาวัยโตแล้ว มีก้านครีบแข็งที่ครีบหลัง มีขอบเป็นซี่จักร เกล็ดมีลักษณะเป็นท่อในแนวเส้นข้างลำตัวประมาณ 25-28 เกล็ด
ปลาตะเพียนลายมาเลย์ มีความยาวเต็มที่ประมาณ 5.3 เซนติเมตร (2.1 นิ้ว) พบในบึงน้ำหรือหนองน้ำที่มีพืชน้ำขึ้นหนาแน่น และมีสภาพน้ำเป็นกรดอ่อน ๆ สีชาเช่น ป่าพรุ ในแหลมมลายู และอินโดนีเซีย เป็นปลาที่นิยมเลี้ยงเป็นปลาสวยงามเหมือนกับปลาชนิดอื่นที่มีความใกล้เคียงกัน
ลิสบอน
ลิสบอน (Lisbon) หรือ ลิชบัว (Lisboa, ) เป็นเมืองหลวงและเมืองใหญ่ที่สุดของประเทศโปรตุเกส ตัวเมืองลิสบอนมีประชากร 564,657 คน ถ้ารวมเขตที่อยู่อาศัยโดยรอบด้วยจะมีประชากรประมาณ 2,760,723 คน (ข้อมูลปี 2005)
ลิสบอนตั้งอยู่ทิศตะวันตกของประเทศ ริมชายฝั่งมหาสมุทรแอตแลนติกของคาบสมุทรไอบีเรีย การที่ลิสบอนตั้งอยู่ทางใต้ของทวีปยุโรปและติดกับมหาสมุทร จึงได้รับอิทธิพลจากกระแสน้ำกัลฟ์สตรีม ทำให้ลิสบอนเป็นเมืองหลวงที่มีภูมิอากาศอบอุ่นที่สุดในยุโรป
ประวัติศาสตร์
ลิสบอนมีประวัติศาสตร์มาตั้งแต่ช่วงหนึ่งสหัสวรรษก่อนคริสตกาล เคยอยู่ใต้ปกครองของกรีกโบราณและโรมัน ลิสบอนได้รับอิทธิพลจากศาสนาคริสต์เช่นเดียวกับเมืองที่อยู่ใต้ปกครองของโรมัน แต่เมื่อ ค.ศ. 711 ลิสบอนถูกครอบครองโดยเผ่ามัวร์ ซึ่งอาศัยอยู่ทางด้านทิศตะวันออกเฉียงเหนือของทวีปแอฟริกา และนับถือศาสนาอิสลาม ในช่วงนั้นชาวลิสบอนใช้ภาษาอาหรับเป็นภาษาราชการ
ค.ศ. 1147 ลิสบอนกลับมาอยู่ภายใต้ศาสนาคริสต์อีกครั้ง โดยกลุ่มนักรบจากประเทศใกล้เคียง เช่น ฝรั่งเศส เยอรมัน อังกฤษ และโปรตุเกส ภายใต้การนำของพระเจ้าอัลฟอนโซที่ 1 แห่งโปรตุเกส ได้ยึดลิสบอนกลับคืนได้ ลิสบอนเปลี่ยนมาใช้ภาษาโปรตุเกส และชาวอิสลามส่วนมากเปลี่ยนมานับถือศาสนาคริสต์ ลิสบอนกลายเป็นเมืองหลวงของโปรตุเกสเมื่อ ค.ศ. 1255
ช่วงคริสต์ศตวรรษที่ 16 เป็นยุคที่รุ่งเรืองที่สุดของจักรวรรดิโปรตุเกส ลิสบอนเป็นศูนย์กลางของยุโรปในการเดินทางไปยังตะวันออกไกล ลิสบอนมาเสียหายอย่างหนักจากแผ่นดินไหวครั้งใหญ่ใน ค.ศ. 1755 ซึ่งมีผู้เสียชีวิตประมาณ 60,000-90,000 คน
ปลาช่อนทรายแก้ว
ปลาช่อนทรายแก้ว หรือ ปลาทราย หรือ ปลาเห็ดโคน (Northern whiting, Silver sillago; ) ปลาทะเลขนาดเล็กชนิดหนึ่ง จำพวกปลาเห็ดโคนหรือปลาซ่อนทราย และเป็นชนิดต้นแบบของปลาเห็ดโคนทั้งหมดด้วย โดยเก็บตัวอย่างต้นแบบทางวิทยาศาสตร์ได้จากทะเลแดง ของเยเมน
ลิสบอน
ประวัติศาสตร์
ในคริสต์ศตวรรษที่ 19 ลิสบอนถูกรุกรานโดยกองทัพของนโปเลียน โบนาปาร์ต ทำให้สิ่งก่อสร้างเสียหายเป็นจำนวนมาก ใน ค.ศ. 1910 ลิสบอนเป็นศูนย์กลางของการเปลี่ยนแปลงการปกครอง โปรตุเกสเปลี่ยนจากระบอบสมบูรณาญาสิทธิราชย์มาเป็นระบอบสาธารณรัฐ สำหรับช่วงสงครามโลกครั้งที่สองนั้น โปรตุเกสวางตัวเป็นกลาง ทำให้ลิสบอนกลายเป็นเมืองท่าสำคัญของยุโรปฝั่งแอตแลนติก
ปลาช่อนทรายแก้ว
เป็นปลาซึ่งมีลำตัวยาวเรียว ด้านข้างแบน หัวยาวเรียวจะงอยปากยาวแหลมใช้ในการขุดคุ้ยหาอาหาร ปากเล็กอยู่ปลายสุดและสามารถยืดหดได้ ครีบหลังมีฐานยาวและแยกเป็นสองอัน ครีบก้นมีขนาดใกล้เคียงกับครีบหลังอันที่สอง ครีบอกอยู่ใต้ครีบหู ครีบหางตัดตรง เกล็ดเล็กและหยาบสีลำตัวเป็นสีเนื้อหรือสีน้ำตาลอ่อน ขอบครีบหางทั้งบนและล่างมีแถบสีดำ มีความยาวประมาณ 10–30 เซนติเมตร เป็นปลาที่ว่ายน้ำได้ว่องไว
ลิสบอน
กีฬา
ลิสบอนมีประเพณีการเล่นกีฬามายาวนาน เมืองแห่งนี้ยังได้เป็นเจ้าภาพการแข่งขันกีฬาหลายนัด ซึ่งรวมถึงการแข่งขันฟุตบอลชิงแชมป์แห่งชาติยุโรป 2004 รอบสุดท้าย และได้เป็นเจ้าภาพรอบสุดท้ายของกรีฑาในร่มชิงแชมป์โลก 2001 และฟันดาบสากลชิงแชมป์ยุโรป ใน ค.ศ. 1983 และ 1992 ตลอดจนแฮนด์บอลชิงแชมป์โลก 2003 และยูโดชิงแชมป์ยุโรป 2008 ตั้งแต่ ค.ศ. 2006 ถึง 2008 กรุงลิสบอนยังเป็นจุดเริ่มต้นการแข่งขันดาการ์แรลลี และเมืองแห่งนี้ จะเป็นเจ้าภาพยูฟ่าแชมเปียนส์ลีก นัดชิงชนะเลิศ 2014
ปลาช่อนทรายแก้ว
อาศัยอยู่เป็นฝูงตามหน้าดินตามชายฝั่งทะเล ที่ซึ่งเป็นพื้นทรายหรือโคลนเลน โดยจะฝังตัวอยู่ในนั้นเหลือนัยน์ตาโผล่ขึ้นมาคอยจ้องจับสัตว์น้ำขนาดเล็กเป็นอาหาร เช่น กุ้งขนาดเล็ก, โพลีคีทา หรือโคพีพอด รวมถึงครัสเตเชียนชนิดต่าง ๆ  พบทั่วไปในมหาสมุทรอินเดียและแปซิฟิก ตั้งแต่ชายฝั่งแอฟริกาตะวันออกจนถึงทะเลแดงหรืออ่าวเปอร์เซีย, เขตทะเลของปากีสถานและอินเดีย, อินโดนีเซียและฟิลิปปินส์จนถึงออสเตรเลีย ในเขตน่านน้ำของไทยพบได้ทั้งฝั่งอ่าวไทยและทะเลอันดามัน
ปลาช่อนทรายแก้ว เป็นปลาที่นิยมรับมารับประทานเป็นอาหาร สามารถปรุงได้หลากหลายทั้งทอดกระเทียม, ต้มยำ หรือแกงป่า รวมถึงแปรรูปเป็นอุตสาหกรรมเพื่อการส่งออก ในปัจจุบันกรมประมงสามารถเพาะเลี้ยงขยายพันธุ์ในที่เลี้ยงได้เป็นผลสำเร็จ
หนังสือเดินทางไทย
ประวัติ
ประวัติและวิวัฒนาการของหนังสือเดินทางประเทศไทย เริ่มมีหลักฐานและข้อมูลในรัชสมัยพระบาทสมเด็จพระจุลจอมเกล้าเจ้าอยู่หัว ได้เริ่มมีการออกเอกสารที่มีรูปแบบเพื่อใช้ในการเดินทางสำหรับคนไทยโดยออกเป็นหนังสือราชการที่เขียนด้วยลายมือ มีการกำหนดตราประทับคือตราพระคชสีห์น้อย ตราพระราชสีห์น้อย  หรือตราสุครีพซึ่งเป็นรูปแบบที่แน่นอนบนเอกสาร มีกำหนดอายุ 1 ปี ในระยะเริ่มแรกเอกสารเดินทางที่ทางราชการออกให้จะใช้ในข้ามเขต เมือง มณฑลภายในประเทศ ซึ่งยังไม่มีเอกสารที่ใช้สำหรับเดินทางไปต่างประเทศ
ในเวลาต่อมาซึ่งถือได้ว่าเป็นจุดเริ่มต้นของหนังสือเดินทางประเทศไทยที่ใช้อยู่ในปัจจุบัน โดยทางราชการสยาม (ราชการไทยในปัจจุบัน) ได้มีการกำหนดกฎเกณฑ์ว่าด้วยการเดินทางออกนอกพระราชอาณาเขต (ประเทศ) โดยกำหนดให้คนสยาม (พลเมืองไทย) ที่จะเดินทางไปเมืองต่างประเทศต้องมีจดหมายหรือหนังสือเดินทางสำหรับตัวทุกคนจากเจ้าเมือง หลังจากนั้นได้มีการปรับเปลี่ยนให้ใช้หนังสือเดินทางไปต่างประเทศในลักษณะเป็นหนังสือเดินทางที่พิมพ์ด้วยภาษาฝรั่งเศส 2 หน้า โดยหน้าแรกเป็นหนังสือราชการที่มีข้อความขออำนวยความสะดวกในการเดินทางให้แก่ผู้ถือหนังสือเดินทาง ส่วนหน้าสองแสดงรายละเอียดข้อมูลส่วนบุคคลของผู้ถือหนังสือเดินทาง ซึ่งประกอบด้วยรูปถ่าย อายุ ความสูง  สีผม  ตา  ใบหน้า  ตำหนิ  และลายมือชื่อผู้ถือหนังสือเดินทาง  และมีอายุการใช้งาน 1 ปี
ในสมัยนั้นหนังสือเดินทางเรียกกันว่าเอกสารเดินทางประเภทตราเดินทาง เพื่อใช้เป็นหนังสือแสดงตัวสำหรับเดินทางไปในหัวเมือง ตามคำร้องขอของสถานทูตหรือสถานกงสุลต่างประเทศในไทย หรือเป็นการออกให้แก่คนต่างชาติที่เดินทางเข้ามาในประเทศไทย โดยมีการสลักท้องตราประทานหรือตราเดินทางลงในเอกสารเดินทาง ผู้มีอำนาจในการออกหนังสืออาจจะเป็นเจ้าหน้าที่บ้านเมืองหลายระดับ ผู้ว่าราชการเมือง กรมการจังหวัด กระทรวงมหาดไทย หรือแม้แต่กำนัน ซึ่งไม่ได้มีการกำหนดว่าเป็นหน้าที่ของหน่วยงานใดแน่นอน แต่ต้องได้รับคำสั่งจากเจ้าเมืองก่อน แต่ในสมัยนั้นชาวเมืองยังไม่ได้เห็นความสำคัญกับหนังสือเดินทางมากนัก เพราะยังไม่มีการตรวจลงตรา (visa) หรือละเลยที่จะตรวจลงตราทั้งในประเทศไทย และในต่างประเทศ ทำให้เกิดปัญหาขึ้นในช่วงสงครามโลกครั้งที่ 1 ต่อมาหนังสือเดินทางจึงเริ่มมีการพัฒนาโดยเป็นมาตรฐานสากลมากขึ้นตามลำดับดังนี้
หนังสือเดินทางอิเล็กทรอนิกส์
หนังสือเดินทางอิเล็กทรอนิกส์ หรือ พาสปอร์ต (e-passport) หรืออาจจะเรียกว่าหนังสือเดินทางที่บันทึกข้อมูลทางชีวภาพ (biometric passport) เป็นหนังสือเดินทางรูปแบบใหม่ที่มีคุณลักษณะเฉพาะทางเทคนิคโดยปฏิบัติตามข้อกำหนดขององค์กรการบินพลเรือนระหว่างประเทศ (ICAO) ทางกองหนังสือเดินทางเริ่มให้บริการได้ครั้งแรกเมื่อวันที่ 26 พฤษภาคม พ.ศ. 2548 แต่เปิดให้บริการเฉพาะผู้ทำหนังสือเดินทางประเภททูตและราชการเท่านั้น ต่อมาเมื่อวันที่ 1 มิถุนายน พ.ศ. 2548 เปิดให้บริการสำปรับประชาชนทั่วไปเพียงวันละ 100 เล่มเฉพาะที่กรมกงสุล และเมื่อวันที่ 1 สิงหาคม พ.ศ. 2548 เปิดให้บริการหนังสือเดินทางรูปแบบใหม่นี้เต็มรูปแบบทุกแห่งและทุกประเภทหนังสือเดินทาง ในปัจจุบันหนังสือเดินทางรูปแบบใหม่นี้มีการใช้อย่างกว้างขวางในหลายประเทศเช่นประเทศสหรัฐอเมริกา ออสเตรเลีย สิงคโปร์ มาเลเซีย และอื่น ๆ
ความแตกต่างระหว่างหนังสือเดินทางรุ่นเดิมและหนังสือเดินทางอิเล็กทรอนิกส์รุ่นใหม่
ความแตกต่างของหนังสือเดินทางสองรุ่นนี้มี 2 ส่วนหลัก ๆ คือ
อีกทั้งยังมีข้อแตกต่างอื่น ๆ คือ
ประโยชน์ที่เพิ่มขึ้นของหนังสือเดินทางอิเล็กทรอนิกส์
กองหนังสือเดินทางกล่าวไว้ว่าหนังสือเดินทางรูปแบบใหม่นี้มีประโยชน์มากขึ้นในหลายด้านเช่นด้านของการป้องกันการปลอมแปลงเนื่องจากต้องปลอมแปลงข้อมูลพื้นฐาน และข้อมูลทางชีวภาพของผู้ถือหนังสือเดินทางให้ตรงกันสองอย่างซึ่งมีความเป็นไปได้ยากทำให้สามารถสกัดกั้นขบวนการก่อการร้ายข้ามชาติ และปัญหาการลักลอบเข้าเมือง อีกทั้งยังทำให้เวลาในการตรวจสอบข้อมูลผู้ถือหนังสือเดินทางรวดเร็วและแม่นยำมากยิ่งขึ้น สุดท้ายยังช่วยเสริมสร้างภาพลักษณ์ของประเทศไทยทำให้หนังสือเดินทางประเทศไทยมีความน่าเชื่อถือ และได้รับการยอมรับในระดับนานาชาติมากยิ่งขึ้น
ชนิดของหนังสือเดินทางประเทศไทย
หนังสือเดินทางประเทศไทยในปัจจุบันมี 4 ประเภท ดังนี้ ออกให้สำหรับบุคคลสัญชาติไทย สำหรับบุคคลที่บรรลุนิติภาวะหนังสือเดินทางให้มีอายุไม่เกิน 5 ปี หรือไม่เกิน 10 ปี และไม่สามารถต่ออายุได้อีก สำหรับบุคคลที่ยังไม่บรรลุนิติภาวะ ให้มีอายุไม่เกิน 5 ปี และไม่สามารถต่ออายุได้อีก
หนังสือเดินทางมีอายุไม่เกิน 5 ปี และไม่สามารถต่ออายุได้อีก ผู้ถือต้องใช้ในราชการเท่านั้น ไม่สามารถนำไปใช้ในการเดินทางส่วนตัว มีข้อกำหนดออกให้เฉพาะบุคคลดังต่อไปนี้
ประเภทนี้จะมีอายุไม่เกิน 5 ปี ไม่สามารถต่ออายุได้อีก มีข้อกำหนดออกให้เฉพาะบุคคลดังต่อไปนี้
เดิมเรียกว่าหนังสือเดินทางชั่วคราว มีอายุไม่เกิน 1 ปี และไม่สามารถต่ออายุได้อีก จะออกให้ในกรณีที่ผู้ถือหนังสือเดินทางไทยทำหนังสือเดินทางสูญหาย เสียหายจนใช้การไม่ได้หรือขาดอายุขณะอยู่ต่างประเทศ และมีความจำเป็นเร่งด่วนที่ต้องเดินทาง โดยไม่อาจรอการออกหนังสือเดินทาง E-Passport ได้  อย่างไรก็ดี หนังสือเดินทางชั่วคราวมีข้อจำกัดคือ ไม่มี machine readable bar code ซึ่งหากนำไปขอวีซ่า บางประเทศอาจไม่ยอมรับ นอกจากนี้ ยังมีอีก 3 ประเภทพิเศษ คือ ออกให้สำหรับพระภิกษุและสามเณรที่ได้รับอนุญาตให้เดินทางไปต่างประเทศตามนัยระเบียบมหาเถรสมาคม
ออกให้ชาวมุสลิมที่เพื่อเดินทางไปประกอบพิธีฮัจญ์ หนังสือเดินทางประเภทนี้จะมีอายุ 2 ปีเท่านั้น
เป็นเอกสารใช้แทนหนังสือเดินทาง มีอายุไม่เกิน 6 เดือน สามารถใช้ได้ครั้งเดียว เมื่อเข้าประเทศไทยแล้วเป็นอันหมดอายุไม่สามารถต่ออายุได้อีก ให้แก่บุคคลในกรณี ดังต่อไปนี้
ลักษณะทางกายภาพ
หนังสือเดินทางประเทศไทยสำหรับประชาชนทั่วไปรุ่นปัจจุบันจะมีสีน้ำตาลโดยมีตราครุฑอยู่ตรงกลางที่ปกด้านหน้า และคำว่า "หนังสือเดินทาง ประเทศไทย" (อยู่ต่างบรรทัดกัน) อยู่ด้านบนสุด ส่วนคำว่า "THAILAND PASSPORT" (อยู่ต่างบรรทัดกัน) อยู่ใต้ตราครุฑ ด้านล่างสุดจะเป็นสัญลักษณ์ของหนังสือเดินทางที่มีข้อมูลทางชีวภาพ (biometric passport) อักษรและสัญลักษณ์ที่หน้าปกเป็นสีทอง
ข้อมูลจำเพาะผู้ถือหนังสือเดินทาง
หนังสือเดินทางประเทศไทยจะมีข้อมูล 2 ภาษา เป็นภาษาไทยและภาษาอังกฤษดังต่อไปนี้
หมายเหตุหนังสือเดินทาง
หนังสือเดินทางส่วนใหญ่จะมีหมายเหตุจากประเทศที่เป็นผู้ออกหนังสือเดินทางให้โดยเป็นการชี้แจงว่าผู้ถือหนังสือเดินทางเป็นพลเมืองของประเทศนั้นและขอความกรุณาให้พลเมืองของประเทศตนสามารถผ่านเข้าไปในประเทศได้และได้รับการปฏิบัติต่อผู้ถือหนังสือเดินทางเป็นไปตามธรรมเนียมปฏิบัติของนานาชาติ หมายเหตุสำหรับหนังสือเดินทางประเทศไทยมีข้อความเป็นภาษาอังกฤษทั้งหมด โดยมีข้อความว่า
รายชื่อประเทศและดินแดนที่ยกเว้นการตรวจลงตราสำหรับผู้ถือหนังสือเดินทางไทย
รายชื่อประเทศและดินแดนที่ทำความตกลงโดยได้รับการยกเว้นไม่ต้องทำการตรวจลงตรา (visa) หรือการตรวจลงตรา ณ ด่านตรวจคนเข้าเมือง (visa on arrival) ในการเข้าประเทศเหล่านี้สำหรับผู้ถือหนังสือเดินทางประเทศไทย
ลำปำ
ลำปำ อาจหมายถึง
ฟุตบอลในประเทศออสเตรีย
ฟุตบอล เป็นกีฬาที่ได้รับความนิยมในประเทศออสเตรีย โดยมีหน่วยงานที่ดูแลคือสมาคมฟุตบอลออสเตรีย หรือ เออเอ็ฟเบ (Österreichischer Fußball-Bund) ก่อตั้งขึ้นใน ค.ศ. 1904 และได้เป็นสมาชิกฟีฟ่าภายหลังจากนั้น
แม้ว่าฟุตบอลจะได้รับความนิยม ยกเว้นช่วงตกต่ำในคริสต์ทศวรรษ 1930 ทีมชาติของประเทศกลับไม่ค่อยประสบความสำเร็จในรายการแข่งขันต่าง ๆ ออสเตรียเคยเข้าร่วมแข่งขันฟุตบอลชิงแชมป์แห่งชาติยุโรปสองครั้ง ในปี 2008 ซึ่งพวกเขาเป็นเจ้าภาพร่วมกับสวิตเซอร์แลนด์ และในปี 2016 โดยพวกเขาตกรอบแบ่งกลุ่มทั้งสองครั้ง